અગાઉ ન્યૂઝ આવ્યા હતા કે આયશા સાજિદ નડિયાદવાલાની ફિલ્મ ‘જુડવા-૨’માં વરુણ ધવન સાથે ડેબ્યૂ કરશે, જેનું નિર્દેશન ડેવિડ ધવન કરવાના છે, જોકે આ માત્ર જાહેરાત થઇને જ રહી ગઇ. આ ફિલ્મ પર હજુ કોઇ કામ શરૂ થયું નથી. હાલમાં આયશાને વિપુલે પોતાની ફિલ્મનો પ્રસ્તાવ આપ્યો અને તેણે સ્વીકાર કરી લીધો. આયશા મોડલિંગ જગતમાં ખૂબ લોકપ્રિય છે. આ હોટ મોડલની અક્ષય સાથે જોડી એકદમ હટકે હશે, કેમ કે સોનાક્ષી તો અગાઉ પણ અક્ષય સાથે ફિલ્મોમાં કામ કરી ચૂકી છે. આ પહેલાં અક્ષય ઘણી અભિનેત્રીઓની બોલિવૂડ કારકિર્દીને આગળ ધપાવવામાં મદદ કરી ચૂક્યો છે. ‘બેબી’માં તાપસી પન્નુ અને એન્ટરટેઇનમેન્ટમાં તમન્ના ભાટિયા જાણીતાં નામ છે. હવે આયશા પણ તેમાં સામેલ થશે. •